Ай! Не буду! Не хачу!
*Рыгор Барадулін*

Есць у Ланы тры сястрычкі:

Ай!

Не буду!

Не хачу

За сястрычкамі благімі

Кожнай раніцай сачу.

Будзяць Лану:

— Уставай!

А сястрычка цягне:

— Ай!

— Ланачка, памый пасуду.

А сястрычка зноў:

— Не буду!

Узяла сястрычак Лана

У дзіцячы сад з сабой.

На пацешных хочуць глянуць

Дзеці ўсе наперабой.

Цацкі лепшыя свае

Кожны пагуляць дае.

Просяць:

— Ляльку палюляй.

Ды бурчыць сястрычка:

— Ай!

— Прынясі вады вярблюду.

А сястрычка ім:

— Не буду!

— Мішкам дай па калачу.

А сястрычка:

— Не хачу!

I сказалі дзеці Лане:

— Хто дружыць

3 такімі стане?

Хай капрызныя сястрычкі

Кепскія забудуць звычкі

I тады ідуць у сад,

А пакуль — вядзі назад!